Tensionet në Detin e Kinës Jugore, sfidë për SHBA
Si do ta trajtojë presidenti Obama dhe Sekretari i tij i ardhshëm i Shtetit këtë krizë gjatë mandatit të dytë
Presidenti Barack Obama e filloi mandatin e dytë duke u përballur me tensione të reja në detin e Kinës Jugore, ndërsa Filipinet kanë paraqitur në Kombet e Bashkuara mosmarrëveshjen me Kinën. Në materialin në vazhdim, do të flasim mbi mënyrat se si presidenti Obama dhe Sekretari i tij i ardhshëm i Shtetit do ta trajtojnë këtë krizë. Marina e Kinës patrullon ujrat e kontestuara të detit të Kinës Jugore. Filipinet nuk e pranojnë autoritetin e Kinës mbi këtë zonë dhe ia kanë paraqitur çështjen një gjykate të Kombeve të Bashkuara. Nënsekretari i Filipineve për Çështjet e Jashtme, Gilbert Asuque: Kina thotë se hapi i Manilës e komplikon mosmarrëveshjen mes dy vendeve. thotë zëdhënësi i Ministrisë së Jashtme kineze, Hong Lei. Justin Logan në Institutin Cato thotë se paraqitja e çështjes në gjykatën e arbitrazhit të OKB-së bie ndesh me mënyrën se si Kina dëshiron ta zgjidhë mosmarrëveshjen. Edhe nëse gjykata e Kombeve të Bashkuara vendos në favor të Manilës, zoti Logan vë në pikëpyetje se kush do ta zbatojë këtë vendim. Pretendtimet kineze në detin e Kinës Jugore ishin pjesë e seancave të konfirmit për senatorin John Kerry, i cili është emëruar nga Presidenti Obama për postin e Sekretarit të Shtetit. Senatori republikan i Floridës, Marco Rubio vuri në pikpyetje qëndrimin e administratës lidhur me krizën. Senatori Kerry tha se Kina po reagon ndaj shtimit të forcave amerikane në Azi-Paqësor. Duke pasur parasysh mosmarrëveshjet e Kinës me Filipinet, Vietnamin dhe vendeve të tjera aziatike, senatori Kerry tha se është e rëndësishme që Uashingtoni të përforcojë marrëdhëniet me Pekinin. Kina thotë se po punon për zgjidhjen e pretendimeve rivale nëpërmjet dialogut, por kundërshton mbështetjen e Shteteve të Bashkuara për një angazhim më të madh të një aleance të vendeve të Azisë Juglindore.